ԱԺ-ի այսօրվա արտահերթ նիստում, որը, բնականաբար, հրավիրել էր կառավարությունը, քննարկվում էր «Ակցիզային հարկի մասին» ՀՀ գործող օրենքում լրացումներ եւ փոփոխություններ կատարելու` կառավարության ներկայացրած օրինագիծը: Ըստ այդմ` նախատեսվում է վերանայել ակցիզման ենթակա որոշ ապրանքների, օրինակ՝ ծխախոտի, դիզելային վառելիքի, բենզինի, օղու դրույքաչափերը: Ավելի պարզ եթե ասենք, ապա, եթե առաջարկվող օրինագիծը ընդունվի, իսկ այն, որ ընդունվելու է կասկածի ենթակա չէ` հաշվի առնելով, թե ով է օրինագիծը ներկայացրել, ապա օղու, բենզինի, դիզվառելիքի, ծխախոտի գները երկրում բարձրանալու են: